Командэ къыхэхам хагъэхьэ
Новгород Ищхъэрэ областым хыхьэ Бор къалэм щекIуэкIащ ныбжьыщIэхэм алыдж-урым бэнэкIэмкIэ я урысейпсо зэхьэзэхуэ, «Олимп чемпион, спортымкIэ щIыхь зиIэ и мастер Парфёнов Анатолий и фэеплъу Урысейм и Кубок» фIэщыгъэр иIэу.
«Красная горка» спорт комплексым и алэрыбгъухэм щызэхуэсащ Урысейм и щIыналъэ 37-м икIа, зи ныбжьыр илъэс 16 — 17-м ит спортсмен 400-м нэблагъэ.
Къэбэрдей-Балъкъэрым и командэ къыхэхам щыщу жэз медалхэр зэхьэзэхуэм къыщахьащ Лукъяев Аслъэн (кг 54-рэ), Темырчы Тамирлан (кг 58-рэ), Щамырзей Къантемыр (кг 69-рэ) сымэ.
Зэхьэзэхуэм къыщагъэлъэгъуа зэфIэкI лъагэхэм я фIыгъэкIэ ди спортсменищри хагъэхьащ дунейпсо зэпеуэхэм хэтыну Урысейм и командэ къыхэхам.
КЪЭХЪУН Бэч.
